als_Latn dik_Latn sag_Latn
Sipas studiuesve amerikanë, femrat janë më të gatshme të shfaqin shenja depresioni kur ndodhen në një pozicion autoritar, ndryshe nga kolegët e tyre meshkuj. Tek meshkujt, autoriteti, si për shëmbull mundësia për të punësuar apo pushuar njerëz, i pakëson simptomat depresive.
Studimi i publikuar tek “Journal of Health and Social Behaviour” ka vëzhguar 2800 meshkuj dhe femra të moshës së mesme. Një nga ekspertët ka thënë se ky studim, tregon nevojën për më shumë femra me autoritet si dhe variacion në ato femra që konsiderohen modele sjelljeje.
Stusiuesit i kanë pyetur pjesëmarrësit në studim mbi autoritetin në punë dhe sa herë gjatë javës së kaluar, kishin ndjerë simptoma depresive si për shembull se mendime ose ndjenja se ata kishin dështuar në jetë. Kur puna përfshinte punësimin, pushimin apo influencimin në rrogën e vartësve, femrat shfaqnin 9% më shumë simptoma depresive në krahasim me femrat që nuk ishin në pozicione autoriteti. Ndërkohë meshkujt kishin 10% rënie të normës së simptomave depresive.
Udhëheqësja e studimit, Tatyana Pudrovska ka thënë: “Këto femra kanë edukim më të lartë, të ardhura më të larta, punë më prestigjoze dhe nivele më të larta kënaqësie dhe autonomie në punë, sesa femrat që nuk janë në pozicione autoritare. E megjithatë kanë shëndet mendor më të keq në krahasim me femrat me status më të ulët”. Purovska shprehet se femrat në udhëheqje duhet të përballen me tensionin e brendshëm, interaktivitetin social negativ, stereotipet, paragjykimin izolimin social si dhe me rezistencën e vatrësve, kolegëve apo eprorëve.
Burimi: BBC
als_Latn als_Latn als_Latn als_Latn als_Latn